Здравейте!
Тъкмо навреме!
Добре дошли в "Морското приключение".
Отправям се в търсене на скрито подводно съкровище
и ще се радвам да ми помогнете.
Кой знае какво ни очаква в тези непознати води?
Първият ни водач ще ни чака тук някъде на това пристанище.
Добре дошли, приключенци!
За да стигнем до края, трябва да разрешим серия от загадки чрез програмен код.
Ето как става.
Екранът ви е разделен на три части.
Отляво е светът на "Майнкрафт".
По средата е вашият тулбокс, в който се намират командите.
В голямото поле отдясно е работният плот. Там ще слагате командите,
които съставляват програмата ви и управляват движенията ви.
Инструкциите за всяко ниво са отгоре на страницата.
Натиснете плюса, за да превключите от дълги на къси инструкции.
Преместете блокчетата от тулбокса към работния плот едно върху друго
и натиснете бутона Run, за да изпълните командата.
Може да са ви нужни няколко опита, а и някои задачи имат повече
от едно вярно решение, затова експериментирайте.
За нов опит натиснете бутона Reset и ще се върнете отначало.
За да изтриете команда, преместете блокчето
от работния плот обратно в тулбокса.
После натиснете Run, за да видите как изглежда кодът ви в действие.
Да не се бавим повече, приключенецо!
Хайде да програмираме, за да открием съкровището.
Субтитри от "Амара"